«Arsenal» jamoasi bosh murabbiyi Arsen Venger ayni vaqtda Parijda bo‘lib turibdi. U bu shaharga «Monako» vakillari bilan Toma Lemar transferi bo‘yicha muzokaralar o‘tkazish kelgandi. Avvaliga Daily Mail londonliklar bu futbolchi uchun 100 mln yevro taklif etayotgani haqida yozdi. Yarim soat o‘tib, The Telegraph ushbu transferni 100 million yevroga amalga oshirish bo‘yicha kelishuvga erishilgani haqida ma’lum qildi. Yana yarim soat o‘tib esa The Guardian bu transfer barbod bo‘lgani, Arsen Venger Aleksis Sanchesni jamoada olib qolish qarorini qabul qilgani va Lemar transferi bo‘yicha ishlar to‘xtagani haqida xabar tarqatdi. Lemarga «Liverpul» va «Barselona» tomonidan ham qiziqishlar mavjud.